钦定古今图书集成/历象汇编/岁功典/第008卷 > 《渔父四时曲》赵汝𬭼
## 钦定古今图书集成/历象汇编/岁功典/第008卷 > 《渔父四时曲》赵汝𬭼

“霁江浮春新水肥，粼粼鸭绿东风微，波心上下舴艋
滑。钓车香饵卷落晖，纤鳞噞喁锦穿柳。半留卖钱半
换酒，烂醉茅檐红杏家。”“折花簪发把两手，沙岸寻芳
青骢嘶，弹丝吹竹挟蛾眉，笑指渔父何寂寞，渔父掉
头我自乐。”

烟溪流碧浸炎空，涤濯袢蒸蒹葭风。大港小港凉世
界，隔堤荷荡香到篷。侬家生长舟一叶，岂识人间半
点热。青笠绿蓑山雨来，雨过波平夜撑月。水亭避暑
冰玉肌，枕设珊瑚簟琉璃。笑指渔父何辛苦，渔父掉
头浑不顾。

新雁衔秋访水涯，分屯洲渚傍芦花。停桡相钓结溪
社，来往无嫌同一家。酒酣把笛吹邨曲，声曳兰风入
山腹。钓竿到手万事轻，孰是孰非孰荣辱。江楼邀月
粉黛浓，簧璈嘈杂彻桂宫。笑指渔父何冷落，渔父掉
头我岂错。

《六花坼》冻云模糊，钓钩空掷寒无鱼。系舟枯柳归茅
舍，拨火煨薪拥地炉。赊邻一榼醅酦玉，老稚分霑春
回谷。重来解围放夜筒，横风打向别港。宿。溪馆对雪
歌妓围釜出驼峰酒羔儿笑指渔父何憔悴，渔父掉
头但称醉。